Diari Oficial de la Generalitat Valenciana


Sumari del DOGV 6564, del 13-07-2011 (2011/7863)

RESOLUCIÓ de 23 de juny de 2011, de la Direcció General d'Ordenació i Centres Docents, per la qual s'autoritza la impartició de l'assignatura optativa Iniciació a la Direcció Instrumental en les ensenyances professionals de música, a partir del curs acadèmic 2011-2012, al Conservatori Professional de Música San Rafael de Buñol (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7863


Data del document
:   23-06-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament

RESOLUCIÓ de 23 de juny de 2011, de la Direcció General d'Ordenació i Centres Docents, per la qual s'autoritza la impartició de l'assignatura optativa Iniciació a la Direcció Instrumental en les ensenyances professionals de música, a partir del curs acadèmic 2011-2012, al Conservatori Professional de Música San Rafael de Buñol (València). [2011/7863]  
El Decret 158/2007, de 21 de setembre, del Consell, pel qual s'establix el currículum de les ensenyances professionals de música i es regula l'accés a estes ensenyances a la Comunitat Valenciana, establix en l'article 8 l'oferta obligatòria de les assignatures optatives: Complement Coral, Complement Pianístic, Creativitat i Música, Cultura Audiovisual, Estètica de la Música, Fonaments d'Informàtica Musical i Edició de Partitures i Fonaments de Composició. Igualment determina la possibilitat que els centres docents puguen proposar l'ampliació d'esta optativitat a altres assignatures, de manera que amb això se singularitze la seua oferta educativa establint itineraris formatius acords amb el projecte educatiu del centre i amb els interessos, les motivacions i les necessitats de l'alumnat que culminarà les ensenyances professionals de música.   
A fi de possibilitar estos objectius, la Conselleria d'Educació va dictar l'Orde de 10 de novembre de 1998 (DOGV de 10.12.1998), per la qual s'establixen les condicions acadèmiques per a la impartició d'estes assignatures optatives així com el procediment per a la seua autorització, entre les quals es conferix a la Direcció General d'Ordenació i Centres Docents la competència per a resoldre les sol·licituds presentades d'acord amb la dita norma.  
En virtut de la disposició transitòria única "Terminis de sol·licitud dels procediments" de l'Orde 28/2011, de 10 de maig, de la Conselleria d'Educació, per la qual es regula l'admissió, l'accés i la matrícula, així com els aspectes d'ordenació general, per a l'alumnat que curse les ensenyances elementals i professionals de Música i Dansa en la Comunitat Valenciana (DOCV 17.05.2011), l'article 43.3 de l'autorització d'assignatures optatives de disseny propi serà aplicable per als procediments que s'inicien a partir del dia 1 de setembre de 2011.   
  
Correspon, per tant, procedir en conseqüència, i en virtut de la competència que em conferix l'article 10, apartat 3, de la mencionada Orde de 10 de novembre de 1998, així com el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació i l'Orde de 29 de febrer de 2008, de la Conselleria d'Educació, de desplegament del reglament orgànic i funcional del departament, resolc:   
  
Primer  
S'autoritza al centre que es relaciona en l'annex únic d'esta resolució perquè, a partir del curs 2011-2012, puga impartir l'assignatura optativa que s'hi esmenta.  
  
Segon  
L'autorització s'entendrà en tot moment condicionada al compliment de les condicions i els requisits que establix l'Orde de 10 de novembre de 1998 (DOGV 10.12.1998) anteriorment esmentada.   
  
Tercer  
La direcció territorial d'Educació, per mitjà de la concurrència oportuna del Servici d'Inspecció Educativa, recolzarà la implantació d'esta ensenyança i verificarà el seu ajust a les normes que la regulen.   
  
Quart  
L'autorització concedida en esta resolució s'incorporarà al Registre de Centres Docents de la Comunitat Valenciana.   
  
València, 23 de juny de 2011.- El director general d'Ordenació i Centres Docents: Rafael Carbonell Peris.  
  
  
ANNEX ÚNIC  
  
Centre docent: Conservatori Professional de Música San Rafael de Buñol (València). Codi: 95977318.  
  
Assignatura optativa autoritzada per als cursos quint i sext d'ensenyances professionals de música:  
- Iniciació a la Direcció Instrumental.